Na temelju članka 31. stavka 3. Zakona o postupanju s nezakonito izgrađenim zgradama (“Narodne novine” broj 86/12, 143/13. i 65/17) i članka 32. Statuta Općine Kloštar (“Službeni glasnik Koprivničko-križevačke županije” broj 6/13 i 3/18), Općinsko vijeće Općine Kloštar Podravski na 16. sjednici održanoj 20. prosinca 2018. godine donijelo je

P R O G R A M

o namjenskom korištenju sredstava naknade iz postupka ozakonjenja nezakonito

izgrađenih zgrada na području Općine Kloštar Podravski u 2019. godini

I.

Programom o namjenskom korištenju sredstava iz postupka ozakonjenja nezakonito izgrađenih zgrada na području Općine Kloštar Podravski u 2019. godini (u daljnjem tekstu: Program) određuje se namjensko korištenje sredstava naknade za zadržavanje nezakonito izgrađenih zgrada u prostoru (u daljnjem tekstu: naknada) za izradu prostornih planova kojima se popisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i neopremljenih naselja na području Općine Kloštar Podravski (u daljnjem tekstu: Općina).

II.

Sredstva naknade iz postupka ozakonjenja nezakonito izgrađenih zgrada iznose 20.000,00 kuna te su ona prihod Proračuna Općine Kloštar Podravski za 2019. godinu (u daljnjem tekstu: Proračun).

III.

Sredstva naknade koja su prihod Proračuna planiraju se utrošiti na:

* asfaltiranje pješačkih staza u svim naseljima Općine,
* održavanje nerazvrstanih cesta u svim naseljima Općine.

IV.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 361-01/18-01/18

URBROJ: 2137/16-18-01

Kloštar Podravski, 20. prosinca 2018.

PREDSJEDNIK:

Antun Karas